Die legende vertel die verhaal van Faust, die professor, filosoof en alchemis op
AFRIKAANSE OPSOMMING: In hierdie studie word die Faust legende, soos wat dit in verskeie musikale
komposisies van die 19de eeu uitgebeeld is, ondersoek. Die doel van die studie is om ‘n
lys van werke wat deur die Faustlegende geïnspireer is, saam te stel.
Die tesis ondersoek die oorsprong van die legende en gee ‘n kort opsomming van
die mees prominente litirêre werke met die Faustlegende as onderwerp. Daarna volg ‘n
uiteensetting van die storielyn soos vertel deur Johann Wolfgang von Goethe. ‘n Lys,
bestaande uit gesaghebbende Faust komposisies, word ingesluit en laastens volg
vergelykings en gevolgtrekkings uit die studie.
Die legende vertel die verhaal van Faust, die professor, filosoof en alchemis op
soek na kennis, mag en plesier. Faust tree in gesprek met die duiwel en gaan met hom ‘n
ooreenkoms aan om sy siel prys te gee in ruil vir kennis en ware geluk.
Die Faust legende is sekerlik een van die mees gewilde literêre onderwerpe vir
gebruik deur komponiste en kunstenaars. Die universaliteit van die legende dra by tot
die gewildheid daarvan en om gebruik te word as onderwerp in toonsettings. Goethe se
weergawe word meestal ingespan as bron van inspirasie.
Om die volle omvang van die drama, met al sy sielkundige en geestelike elemente
in ‘n komposisie vas te vang, is feitlik onmoontlik. Soos die meeste groot universele
werke, word Faust op verskillende maniere geïnterpreteer. Gevolglik is daar min
ooreenkomste tussen die verskillende toonsettings. Elke komponis se interpretasie van
die legende is uniek.